pamulanging GKJ mboten saged endha kaliyan jejibahan mulya mulangaken isining Sabda saking Prajanjian Lami lan Prajanjian Anyar kanthi sucining niat lan anteping tekad. Sokur dene saged nulad Gusti Yesus nalika nerangaken Kitabipun Nabi Musa tuwin kitab-kitab Nabi sanesipun ingkang ngyakinaken temenan (Lukas 24:27,32). Cariyos Kitab Suci dados terang lan gamblang amargi kasorot adhedasar pakaryan kawilujengan ingkang katindakaken dening Gusti Yesus. Ing tembung sanes, kitab Suci Prajanjian Lami pikantuk surasa anyar amargi kasawang ing salebeting pakaryan Dalem Gusti Yesus. Punika ugi ingkang dados dhasaring pagedhongan tapsir ingkang limrah tumraping pasamuwan wiwitan. Pangandikanipun Gusti Yesus dhumateng para murid ing Lukas 24:44 nerangaken bab punika.